作者：史达祖
词牌/韵律：忆瑶姬

paragraphs: 娇月笼烟，下楚领、香分两朵湘云。
花房渐密时，弄杏笺初会，歌里殷勤。
沈沈夜久西窗，屡隔兰灯幔影昏。
自彩鸾、飞入芳巢，绣屏罗荐粉光新。
十年未始轻分。
念此飞花，可怜柔脆销春。
空馀双泪眼，到旧家时郎谩染愁巾。
袖止说道凌虚，一夜相思玉样人。
但起来、梅发窗前，哽咽疑是君。